Башҡортостанда ер ҡануниәте өлкәһендәге тәүге норматив акт булған “ Башҡорт Совет Республикаһында ерҙе файҙаланыу һәм бүлеү тураһында ваҡытлы ҡағиҙәләр ” Башҡортостан ер эше ХК тарафынан 1919 й. ҡабул ителә , унда 1917 й . 27 окт . Ер тураһындағы декреттың төп положениелары сағылыш таба . Советтарҙың 1-се Бөтә Башҡорт съезы тарафынан 1920 й. июлендә ҡабул ителгән һәм закон статусы алған ер мәсьәләһе буйынса резолюцияға ярашлы , респ. сиктәрендәге бөтә ер берҙәм дәүләт фондына инә , ерҙе файҙаланыу хоҡуғы уны эшкәртеүселәргә бирелә ( ҡара : Ер сәйәсәте ) .